Diari Oficial de la Generalitat Valenciana


Sumari del DOGV 370, del 30-04-1986 (1986/806129)

ORDRE de 10 de març de 1986, de la Conselleria de Cultura, Educació i Ciència, per la qual es convoquen beques per a titulats superiors en l'àmbit de l'Educació Física i l'Esport.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   370

Data del DOGV
:   30-04-1986

Secció del DOGV
:   ALTRES DISPOSICIONS

Número del document
:   1986/806129


Data del document
:   10-03-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de març de 1986, de la Conselleria de Cultura, Educació i Ciència, per la qual es convoquen beques per a titulats superiors en l'àmbit de l'Educació Física i l'Esport.  
El creixement social de l'Esport a la nostra Comunitat, exigeix major atenció en el estudi de l'Educació Física i de totes les altres ciències relacionades amb l'esport.   
Per això, la Generalitat Valenciana, a través de la Conselleria de Cultura, Educació i Ciència, intenta de promoure l'estudi de les àrees de la Medicina, la infrastructura i les tècniques esportives.   
Per tal d'aconseguir aquests objectius s'escau de convocar la concessió de beques, per assolir durant el 1986, la formació de tècnics en diverses àrees que abasten les ciències de l'esport.   
En conseqüència, i d'acord amb el que disposa l'article í5 de la Llei 15/1985, de 30 de desembre de Pressuposts de la Generalitat Valenciana per a l'exercici 1986,   
ORDENE:  
Article primer  
Es convoca concurs públic per a la concessió de dues beques per a la formació de titulats superiors en les matèries de Medicina Esportiva i Instal·lacions Esportives.   
Article segon  
S'aproven les bases per les quals es regeix aquesta convocatòria i que s'inclouen com a Annex d'aquesta Ordre.   
Article tercer  
L'import de les beques convocades es farà efectiu amb càrrec a l'assignació pressupostària 09.04.471 del Programa 381.   
DISPOSICIONS FINALS  
Primera  
A fi de possibilitar l'adequat desplegament i l'execució del que disposa aquesta Ordre és autoritzat el Director General de Joventut i Esports, per dictar les disposicions adients amb l'aplicació d'aquesta.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 10 de març de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases per les quals es regula la concessió de dues beques per a la formació de titulats superiors.   
I. Objecte de les beques:   
Les beques objecte d'aquesta convocatòria tenen com a finalitat la formació d'un Tècnic en cada una de les àrees següents   
-Medicina Esportiva.   
-Instal·lacions Esportives.   
II. Dotació de les beques:   
La dotació de cada una de les beques convocades serà de 840.000 ptas., pagadoras en mensualitats de 70.000 ptas., així com una assegurança combinada d'accidents individuals, intervenció quirúrgica i hospitalització, subscrit amb una companyia privada durant el temps de durada de la beca.   
La concessió d'aquestes beques serà incompatible amb el gaudiment de qualsevol altra classe d'aju, subvenció o beca, i amb la percepció de qualsevol altra remuneració.   
III. Requisits dels sol·licitants:   
Per optar a aquestes beques els sol·licitants hauran de reunir els requisits següents:   
-Residir a l'àmbit territorial de la Comunitat Valenciana.   
-Haver obtingut el títol de Llicenciat, Enginyer, Arquitecte Superior o equivalent, durant els darrers cinc anys.   
IV. Mèrits que es valoraran:   
En el procediment de selecció dels becaris, es consideraran mèrits:   
-L'expedient acadèmic.   
-L'experiència en les àrees de Medicina Esportiva i Infrastructura i Tècniques Esportives.   
-El coneixement i experiència en Informàtica.   
V. Presentació i formalització d'instàncies:   
Les sol·licituds es formalitzaran segons el model d'instància que s'adjunta com a Annex a la present Ordre i podran presentar-se en el Registre General de la Conselleria de Cultura, Educació i Ciència, Av. de Campanar, núm. 32, de València, als Serveis Territorials de Cultura, d'Alacant, Castelló i València o per qualsevol altre mitjà establert a l'article 66 de la Llei de Procediment Administratiu.   
El termini de presentació de sol·licituds serà de 15 dies comptadors des del dia següent a la publicació d'aquesta Ordre en el Diari Oficial de la Generalitat Valenciana   
Les sol·licituds hauran d'acompanyar-se d'aquestos requisits:   
1. Certificació acadèmica acreditativa de la titulació exigida o fotocòpia compulsada.   
2. Currículum Vitae del qual formaran part l'expedient acadèmic i una fotografia tamany carnet i qualsevol document que acredite la possessió d'altres títols o mèrits docents, professionals, coneixement d'idiomes, etc.   
VI. Procés de concessió i selecció de les beques:   
En finalitzar el termini de presentació de sol·licituds, es constituirà una comissió avaluadora composta pels membres següents:   
-President: El Director General de Joventut i Esports.   
-Vice-president : El Cap del Servei de Joventut .   
-Un Secretari i dos Vocals, designats pel Director General de Joventut i Esports entre els funcionaris adscrits a aquest Centre Directiu.   
La comissió valorarà totes les sol·licituds presentades i elevarà les propostes raonades a l'Hble. Sr. Conseller de Cultura, Educació i Ciència, qui les resoldrà.   
L'adjudicació de les dues beques no genera cap tipus de relació laboral ni funcionarial amb la Conselleria de Cultura, Educació i Ciència.   
En qualsevol cas l'adjudicació podrà declarar-se deserta totalment o parcial.   
VII. Obligacions dels becaris.   
Els becaris que resulten beneficiaris restaran obligats d'incorporar-se al lloc que els designe la Direcció General de Joventut i Esports en el termini de 15 dies comptadors des de la comunicació de la concessió, fent les activitats que els encomane aquesta Direcció General amb la finalitat d'assolir la formació que constitueix l'objectiu de les beques.   
També hauran de presentar una memòria de la investigació i pràctica realitzades, en finalitzar el període anual de dotació de la beca.   
En cas d'incompliment d'aquestes obligacions per part dels becaris, la Conselleria de Cultura, Educació i Ciència, podrà suspendre l'efecte de les beques.   
Veure imatge